CARRO IGLESIAS (EAJ, 2014-02-06):
... Azaleratzen ari diren eta berriki identifikatu diren osasun-arriskuen batzorde zientifikoak eremu elektromagnetikoek osasunean duten eraginari buruz duen iritzi berria adierazteko. Eremu elektromagnetikoei buruz eta osasunean dituen eraginei buruz, zientziatik hasi eta politikara eta kontzientzia publikora: politiken formulazioan aurkikuntza zientifikoak eta ziurgabetasunak bateratzea.
Hemendik hilabetera ikusiko dugu batzorde zientifiko hori, oraintxe bertan daukagun ebidentzia zientifikoa zein den ikusiko dugu. Beste kontu bat da entzun nahi ez dugunari jaramonik egin nahi ez izatea.
Baina zer esan du Europar Batasunak? Europar Batasunak esan du estatuak subiranoak direla eta estatu bakoitzak, arriskuaz duen pertzepzioaren arabera, igorpen-potentzia horiek murriztu ditzakeela. Eta hori eskatzen diogu Estatu espainiarrari: zuk eskubide hori daukazu, eta erabil dezakezu.
Eta 2. puntuari dagokionez, Autonomia Erkidego honek dituen eskumenei dagokienez, bi autonomia-erkidego ahalegindu dira eta baita egin ere, gai horren inguruko legeak egin dituzte. Egia da errekurtsoak jarri dizkietela ere. Azkena Gaztela-Mantxako 2012koa da. Bestalde, Auzitegi Konstituzionalaren epaiak nolakoak diren ere ikasi behar dugu.
Eta zer dio Auzitegi Konstituzionalaren epaiak? Azken batean, estatuarena den telekomunikazioetako sektoreko eskumen-titulu baten eta izaera horizontaleko autonomia-erkidegoetakoen artean planteatzen den eztabaida da, esaterako, ingurumenaren babesari buruzkoa, osasun-gaiari buruzkoa eta, batez ere, eremu elektromagnetikoen eraginpean egoteari buruzkoa, babes sanitarioko neurriak hartzea eskatzen duten eraginak izan ditzaketelako osasunean, bereziki kolektibo sentikorrenetan.
Eta, zer dio epaiak? 2012an (2001ean egin zuten legea) esan zuen: "Horregatik, bi eskumenak bat egiteko, lehenik eta behin erkidegoaren eta Estatuaren arteko lankidetza-formulak bilatu behar dira. Formula horiek beharrezkoak dira tituluen konkurrentzia-kasu horietan, bi eskumenen erabilera optimizatzea lortuko duten  soluzioak bilatu behar direnean".
Gehiago. Hala ere, bide horiekin ez bada nahikoa, Auzitegiak adierazi du "azken erabakia lehentasunezko eskumenaren titularrari dagokio, hau da, Estatuari. Estatuari ezin zaio kendu bere eskumen esklusiboak erabiltzeko eskubidea autonomia-erkidego baten eskumena dagoelako, ezta hori ere esklusiboa bada ere".
Gehiago: "Konstituzioaren arabera legezkoa da Estatuak arautzea jabari publiko erradioelektrikoaren erabilera, kontzepzio unitario batean oinarrituta eta fenomenoaren unitate intrintsekoa kontuan hartuta, eta telekomunikazio eta irrati-komunikazioen aldagai guztien antolaketa bateratua egitea, erabilera bakoitzerako  irrati-maiztasunak eta potentziak esleituta".
Beraz, egin al ditzakegu legeak Euskal Autonomia Erkidegoan? Bai, baina lankidetzan. Hori bai, hori egin daiteke.
Gehiago. Iruzkinei buruzko aipamena egitearren, nik ere esango dizut, Maroto jauna, nik ere ez dudala zalantzan jartzen udalen borondate ona, izan ere, 2011n ebazpen hori ikusi zutenean...   Udal guztiek argi eta garbi daukate non dagoen euren planteamendua, non dauden identifikatutako lursailak, non egongo den biztanleria sentikorra, esaterako, haurtzaindegiak, ikastetxeak, eta ez direla jarri segurtasuneko distantzia minimoak (ikusi dugun bezala, bikoitza urruntze hutsarekin potentzia murriztea ari gara lortzen). Hala egin izan balitz, orain ez genuke izango Ibaiondo ikastetxeko hogeita hamar metroko arazoa edo Solokoetxeko berrogei metrokoa. Baina... Nik ere sinesten dut udalen borondate onean, baina hori ere hor dago.
Gracias.